
В началото на август 2020, гр. Априлци, община Троян се проведе двудневно обучение по проект "Заедно за по-успешни резултати в популяризиране и прилагане мисиите на НПО в насока застъпнически и самозастъпнически модели и практики на лица с интелектуални затруднения(ЛИЗ) и техните семейства", реализиран от Сдружение Бализ Плевен и Сдружение Равенство Тетевен, финансиран от Асоциация БАЛИЗ. В двудневният семинар участваха и потребители на услуга в защитено жилище с. Згалево, община гр. Пордим.

Пакет от социални и икономически мерки на 

Правителството заради пандемията

Правителството отпусна 1 млрд. 163 млн. за социални мерки заради коронакризата. Още 731 милиона ще отидат за икономически мерки, свързани с пандемията, обяви министър-председателят Бойко Борисов.  Премиерът представи подробно социалните мерки. По 50 лева допълнително ще получат всички пенсионери за три месеца. Ако пандемията продължи, след изтичането на тези три месеца, мярката отново ще бъде обсъждана. За добавките към пенсиите са предвидени 317 милиона лева. Ще бъдат дадени допълнително и 122 милиона лева по бюджета на социалното министерство за лични асистенти. Увеличава се и минималният размер на дневното обезщетение за безработица от 1 октомври - от 9 на 12 лева. Сред мерките са и увеличаването на разходите за персонал с 30% на органите на областните администрации, които са натоварени със справяне с последиците от коронавируса, както и увеличаване на ставката за нощен труд. Това ще коства около 92 млн. лева. Ще продължи и изплащането на 1000 лева към заплатата на всички, които работят на първа линия в борбата с Covid-19. Увеличава се субсидирането на болници със 17,3 млн. лева, за да се повиши капацитетът за лечение на пациенти с коронавирус. Дават се допълнителни средства по бюджета на министерството на културата за проекти на творци на свободна практика в размер на 15 млн. лева. 9.5 милиона лева пък се предоставят на министерството на икономиката за насърчаване на местните и чуждестранните инвестиции у нас. Този ужасен натрапник - Ковид-19, все още си върлува по планетата. Някъде, съвсем нелогично взима много жертви, другаде - като че ли не може. България все още е една от страните, където жертвите му са малко. Дали Господ е българин, или други неща го унищожават на наша територия, никой още не може да каже. Но учените се опитват да го разгадаят. И знаете ли - много любопитни теории създават и изследват напоследък.

В-к Тишина
НЗОК въвежда облекчена организация за отпускане на лекарства

Във връзка с въведеното в България извънредно положение и с цел избягване на напрежение и струпване на пациенти в лекарските кабинети, при обслужване на хронично болни пациенти за издаване на рецепти за лекарствени продукти по протокол и рецептурна книжка, се въвежда следния режим на предписване и отпускане на лекарствените продукти: За утвърдени протоколи, изтичащи в периода до 16.04.2020 г., които не изискват промяна на терапевтичната схема, ще бъде направено служебно продължение в информационната система на НЗОК за срок от 1 (един) месец, считано от датата, до която е валиден всеки конкретен протокол. Хартиените протоколи няма да бъдат презаверявани от РЗОК. Поради специфика при лечението не се удължава срокът на протоколите за заболявания, при които лечението е за определен срок - лечение на Хроничен вирусен хепатит С; лечение на хемангиоми в кърмаческа и ранна детска възраст; лечение с Palivizumab на деца с бронхопулмонална дисплазия, възникваща в перинаталния период, ниско тегло при раждането и вродени сърдечни малформации. Аптеките могат да отпускат лекарствени продукти по удължените протоколи, както и за лекарствените продукти от Приложение 1 на ПЛС, за които не се изисква експертиза по чл.78, т.2 от ЗЗО само по рецептурна книжка, без представяне на рецепта. Отпускането ще се извършва в аптеките, където е осъществено последното отпускане по дадена рецепта (видно от печата в рецептурната книжка), съобразено с последно вписаните в рецептурната книжка данни за отпуснати лекарствени продукти. На лицата, които са се обърнали за рецепта в кабинетите на лекарите, могат да бъдат издавани рецепти за всички лекарствените продукти от Приложение 1 на Позитивния лекарствен списък (ПЛС). За новоиздадени рецептурни книжки, както и при вписване на нови диагнози в рецептурна книжка, е създаден ред за обмен на информация между общопрактикуващия лекар (ОПЛ) и РЗОК. Аптеката отпуска лекарствените продукти по незаверена рецептурна книжка, с попълнени данни на ОПЛ. Изпълнителите на медицинска помощ и аптеките ще бъдат информирани от РЗОК за въведената нова организация за предписване и отпускане на лекарствен протокол.

Защо те боледуват по-тежко


Как диабетът утежнява протичането на COVID-19 не е напълно ясно, но засега се смята, че за това са отговорни няколко фактора:

•Нестабилното ниво на кръвната захар – редуване на хипергликемия (висока кръвна захар) и евентуална хипогликемия (ниска кръвна захар) по време на заболяването.

•Нарушеният имунен отговор в резултат от лошия контрол на кръвната захар, който довежда до силна цитокинова буря.

•Съпътстващите диабета заболявания като затлъстяване, хипертония, сърдечни и бъбречни заболявания.

Внезапната смърт при „оздравелите“ от COVID-19 

При пациенти с диабет COVID-19 протича много по-тежко - наблюдава се извънредно силна цитокиновата буря, която е причина за острия респираторен дистрес синдром (ОРДС), който пък довежда до увреждането на много органи, включително сърце, черен дроб, бъбреци и развитие на септичен шок и смърт. 

Възможно е увреждане и на панкреаса, което да създаде допълнителни трудности при овладяването на хипергликемията. 


Да добавим и факта, че при хора с ДТ2 има първоначално повишена склонност към образуване на тромби (дисеминирана интраваскуларна коагулация), което може да стане директна причина за смъртта.

Откриха, че COVID-19 възпалява всички кръвоносни съдове 


Очевидно е, че като всяко друго инфекциозно заболяване и COVID-19 влошава протичането на диабета и преддиабетните състояния у болния. Ретроспективно проучване на 7377 случая на COVID-19 в провинция Хубей, от които 952 с ДТ2, установява, че диабетиците се нуждаят от повече медицински интервенции и имат значително по-висока смъртност - 7,8% срещу 2,7%. В същото време при хора с добре контролирана кръвна захар се наблюдава значително по-ниска смъртност в сравнение с индивиди с лошо контролирана (над 10,0 mmol/L).

Стевия , първи български сорт

Стевията е естествен продукт, естествен подсладител, многократно по-сладка от захарта. Не повишава кръвната захар, оказва контрол върху нея и върху кръвното налягане, не ферментира, не карамелизира, не съдържа калории. Изследвания са доказали, че стевията нормализира нивото на глюкозата в плазмата, няма гликемичен индекс, не предизвиква въглехидратен глад.


Стевията е едно от най-ценните растения на земното кълбо.Тя съдържа протеин, витамини /А, В и С/,микроелементи/ желязо, цинк, калций , магнезий, калий/. Няма калории. Доказано е, че стевията оказва положително въздействие върху човешките органи, върху физическото и психическо здраве на човека. Силен антиоксидант, адаптор.


Укрепва кръвоносните съдове, нормализира работата на черния дроб и други. Поради високото съдържание на витамини , на макро и микроелементи и множество други биологични ценни вещества стевията е подходяща и за лица имащи оскъден и еднообразен хранителен порцион. Използва се и в хранителната промишленост.

История:


Полезните за здравето ефекти на стевията са ползвани от хората още преди хиляди години

Преди повече от 1500 години обитателите на Бразилия и Парагвай използват този некалоричен подсладител за овкусяване на чайове, като лекарство или сладко лакомство. [2] В страните от Южна Америка стевията се използва в традиционната медицина за лечение на изгаряния, стомашни неразположения и колики. Интересен факт е, че стевията служи и като форма на контрацепция. [3] Ботаникът Мойсей Сантяго Бертони е първият човек, който изучава и описва по-подробно ефектите на стевията, растяща в източната част на Парагвай. Това се случва през 1899 година. Малко по-късно, през 1931 г., двама химици – Бридел и Левиел успяват да изолират стевиол гликозид и ребаудиозид. Точната структура на тези вещества напуска химическите лаборатории и е представена на широката общественост 24 години по-късно. [4]

Ползи за здравето от стевията

1. Регулира нивата на глюкозата

Въпреки че има няколко вида стевия, способността да контролира оптималното ниво на кръвната захар притежава всеки един от тях. Стевията се използва като заместител на захарта, особено при диабетици, тъй като нейният сладък компонент стевиозид не се разгражда или абсорбира в организма. Стевията като стабилизатор на глюкозата също подпомага правилната функция на панкреаса. [5] Стевиозид повишава чувствителността към инсулин, което спомага за намаляване на кръвната захар. Това прави стевията препоръчителна хранителна добавка за диабетици, страдащи от диабет тип 2. [6]

2. Понижава кръвното налягане

Стевия понижава кръвното налягане при хора, страдащи от хипертензия. Хипертензията е най-често срещаното сърдечно заболяване и засяга до 1/4 от населението, чието кръвно налягане е по-високо от 140 на 90 mmHg. Първите резултати от приема на стевията върху кръвното налягане се появяват едва след една или две години. [7] Ако сред членовете на  семейството ви има такива, които страдат от високо кръвно налягане, те не трябва дълго да отлагат включването на стевията в хранителния си режим. За да поддържате здравословно ниво на кръвното налягане и да намалите риска от сърдечно-съдови заболявания, достатъчно е да приемате една чаша чай от стевия на ден. 

3. Ефективно средство срещу пърхот и акне

Стевия съдържа редица антибактериални, противогъбични и противовъзпалителни вещества, които могат да се справят с неприятните обриви по лицето или досадния пърхот в косата. [8] Ако в борбата с акнето или пърхота сте изпробвали редица гарантирани (в Интернет) съвети без траен ефект, опитайте стевията. Зелените ѝ листа могат да вдъхнат нов живот дори на сухата и накъсана коса.

4. Намалява бръчките и линиите по кожата

Ретиноевата киселина предотвратява разграждането на колагена и еластина, като по този начин регулира образуването на бръчки. Освен това стевията намалява производството на себум, увеличавайки живота на кожните клетки. [9] Въпреки че няма гарантиран лек за постигане на вечна младост, опитайте да смесите крема си за лице с малко екстракт от стевия. Ако не видите резултата веднага, бъдете по-упорити.

5. Поддържа здравето на зъбите и венците

Антибактериалните и противовъзпалителните средства предотвратяват колонизирането на бактерии в устната кухина, водещи до образуването на възпаления на венците и устна плака. [10] Сложете върху четката си за зъби няколко капки стевия или опитайте да прибавите стевия към водата си за уста или към чиста вода.

6. Намалява храносмилателните проблеми

Растителните гликозиди имат успокояващ ефект върху раздразнената стомашна лигавица, което го прави активна съставка за лечение на храносмилателни проблеми и киселини. [6] Докато чаша топъл чай със стевия ще ви избави от здравословни проблеми, свързани с храносмилателни смущения, студеният чай със стевия ще облекчи неприятните киселини.

стевия и храносмилане

7. Намалява риска от рак на гърдата

Стевиозид увеличава апоптозата (клетъчна смърт или разпадането на ДНК на клетките на малки частици) и намалява определени стресови фактори в тялото, които могат да причинят развитие на раковите клетки. [11] Става въпрос за първото проучване, което демонстрира положителните ефекти на стевиозида при превенцията на рака на гърдата.

8. Помага при отслабване

Всяка година захарта представлява все по-голям дял от храненето на хората не само в чужбина (в хранителния режим на американците – цели 16% от общото количество калории), но и у нас. Високият прием на захар се отразява на телесното тегло, но има и други неблагоприятни ефекти върху здравето ни. [12] Както споменахме в началото, стевията е подсладител без калории, което я прави здравословна алтернатива на вредната захар. Стевията намалява приема на нездравословни захари и калории, които с течение на времето могат да се отразят на теглото ви. Стевията не само решава проблемите със затлъстяването, но и съпътстващите го състояния като диабет или метаболитен синдром. [13]

Стевия и отслабване

Как да включите стевията в хранителния си режим?

В зависимост от това как можем да я консумираме, разделяме стевията на три категории:

1. Сурови листа стевия

Това е най-слабо преработената стевия, която съдържа най-много полезни вещества. Изсушените листа стевия се смилат на малки парченца. Това гарантира многостранна употреба на стевията, която може да се използва под формата на прах за подслаждане на здравословни храни (като палачинки), напитки (чай, кафе или смутита) или като заместител на захар в тестени сладкиши. Стевията е около 40 пъти по-сладка от захарта, така че не бива да слагате прекалено голямо количество.

стевия - естествен подсладител

2. Стевия под формата на екстракт

Подсладителят, извлечен от ребаудиозид, който е по-сладък и по-малко горчив в сравнение със стевиозид, не осигурява толкова здравословни ползи за човешкия организъм, колкото подсладителят стевиозид. Екстрактът от стевия е около 200 пъти по-сладък от обикновената захар.

3. Нови натурални подсладители

Това е най-обработената форма на стевията, която претърпява няколко десетки обработки в производствения процес, всяка от които намалява ползите за здравето на стевията. „Новите натурални подсладители“ са приблизително 200 до 400 пъти по-сладки от захарта.

Разпространение на стевия


Растението предпочита богати на хранителни вещества, постоянно влажни, добре дренирани почви и слънчева светлина. Може да се отглежда и в саксия, поради неговата декоративна стойност. Расте в дивата природа на Амамбай и Игуаку, в Парагвай и Бразилия. Произвежда се в Централна Америка, Израел, Тайланд и Китай.

Лична драма


Свекърва ми нарече слепия ми брат „излишен багаж и безполезен човек“. Брат ми е сляп по рождение и от няколко години живее с мен. Но не защото има нужда от някого, който да се грижи за него, а защото така животът му е  много по-лесен и удобен. Той е напълно независим, има отлична работа и го очаква добро бъдеще. Горда съм, че въпреки слепотата си, брат ми е един голям боец. В края на миналия месец, за няколко дни, двамата бяхме на гости при родителите ни в родния ни град. Когато си тръгвахме, мама и тате ни напълниха куфарите с различни подаръци, храна и така нататък. На летището обаче, служителите ни казаха, че трябва да платим голяма такса за багажа. Преди дни гостувах на годеника си и докато вечеряхме, сестра му ме попита как е минало пътуването. Разказах им, че всичко беше чудесно, освен че ни принудиха да платим много висока такса за багажа. Внезапно бъдещата ми свекърва започна да се смее иронично, с което удиви всички ни! Учуден от странното й поведение, съпругът й я попита защо се смее толкова неприятно, а тя отговори, че са забравили да таксуват слепия ми брат като излишен багаж. Според нея той бил напълно безполезен и трябвало да поискат два пъти по-висока такса. Толкова ме заболя от думите й, че ми се искаше да й ударя силен шамар през лицето. Въздържах се трудно, станах от масата, извиних се и си тръгнах. Но на другия ден видях, че майката на годеника ми е публикувала като статус снощната подигравка за брат ми във Фейсбук. Но най-много ми стана болно, че годеникът ми взе страната на майка си, намеквайки, че всеки има право на лично мнение. Човекът, за когото смятах да се омъжа, не прояви нито грам съчувствие към слепия ми брат. Невероятно болезнено е да чуеш толкова грозни и жестоки думи от собствения си годеник! Още същия ден развалих годежа и прекъснах всякакви отношения с него, защото той очевидно не е мъжът, когото бих допуснала в живота си!

Най-ужасяващите статуи по света

Човечеството издига статуи от хиляди години. Това е начин, с който почитаме и помним онези, които са допринесли с нещо ценно и значимо. Но за да ви убедим, че има и много странни статуи, ще ви покажем няколко специално подбрани. 


Блуцифер 

Блуцифер се намира край летище Денвър и е ужасяващ. Всъщност това не е истинското име на статуята, а само един от прякорите й, с които я наричат хората от града. Други имена включват Синият жребец на смъртта и Конят на Сатаната. Правилното име е Синият мустанг, но човек лесно може да разбере защо то се е изменило. 

Статуята представлява изправен на задните си копита, анатомично правилен кон – поне на теория. Светещите му червени очи обаче издават дяволския му произход. 

Не е изненадващо, че много от жителите на Денвър не харесват статуята. Тя се оказала лош късмет и за създателя й. Луи Хименес работил по високата почти 10 м и тежаща 4100 кг статуя, когато парче от нея паднало върху него и го убило. 


Безликите бебета в Прага 

Прага е странно място. Освен това е дом на високата 216 м телевизионна кула Жижков, която е най-високата и втората най-грозна постройка в страната. 

Вместо просто да се примири с това, градът се опитал да направи сградата по-привлекателна. Явно в Прага това означава материализиране на най-големите ни кошмари. 

През 2010г, 10 гигантски бебета без лица са издигнати на различни места около кулата, катерейки се и спускайки се от нея. Дело са на един от най-противоречивите чешки скулптори, Давид Черни. 

Големите, зловещи бебета нападат и парк Кампа. Там се намират още три такива бебета, които сякаш са дори още по-ужасяващи. Там те са направени от бронз, вместо от фибростъкло. Не са напълно безлики, но това не е в тяхна полза. 


Дева Мария и Темида 

Деймиън Хърст е един от най-бруталните артисти. Неговите статуи на Дева Мария и Темида не оставят никакъв шанс на минувачите, които няма как да не ги видят. 

И двете статуи са огромни и бременни. Личи си, защото са частично одрани, за да се виждат вътрешностите им, от мускулите до неродените зародиши. Споменахме ли, че са огромни? Дева Мария е висока 10 м и тежи 13 т. През 2014г е поръчана от милионер в Манхатан, чиито съседи му обявяват война. 

Темида пък, направена със същия мотив, е дори още по-голяма. Тя е висока 20 м и държи меч над главата си в Северен Девън. Според Хърст, тя е дългосрочно отдадена под наем на английското крайбрежно градче, но някои от жителите му въобще не са възторжени от това. Докато едни я наричат брилянтна туристическа атракция, други смятат, че прекалено би се харесала на Ханибал Лектър. 


Обезглавената статуя 

Пред градската поща в Легазпи, Филипините може да попаднете на ужасяваща гледка: коленичеща фигура без глава, която сякаш е била обезглавена преди секунда. Статуята е обградена от повече въпроси, отколкото отговори. 

Една от по-официалните версии на историята е, че монументът е в памет на загинали във ВСВ биколнци. Войната не е чужда на биколанците. Има още една статуя (доста по-малко ужасяваща) в Нага, издигната в памет на мъчениците биколанци, след чиито екзекуции избухва Филипинската революция. 

Според местната легенда пък, на 22 ноември 1945г работници открили обезглавено тяло в пясъка на залива Албей. Трупът не бил отдавна там, тъй като униформата все още била като нова. Главата обаче липсвала. Благодетел от един от градските колежи искал да съхрани паметта за този мъж и поръчал негова статуя, но преди това изпратил тялото му на парад през града. 

Колко е вярно това никой не може да каже. Няма документи, по които да се проследи историята на обезглавената статуя, нито пък поръчката й, макар доста хора да твърдят, че помнят случката. 


Плащът на Съвестта 

Един паметник, който е едновременно ужасяващ и красив. Има много различни негови версии, които постоянно се появяват из Европа. Дело са на Анна Хроми. Фигурата с наведена глава за първи път се появява на заден план в една от нейните картини през 1980г. Тогава е изобразявала празнотата и как нищо, освен един плащ, не е останало от една старица. 

Същият мотив се появява отново, когато го превръща в скулптура. Този път е представен под формата на празно палто, символизиращо пътят, който извървяваме в живота – път, на който ние предаваме форма. Хората я приемат доста добре и Анна решава да направи версията с плаща. 

Дори мраморът за скулптурата си има своя невероятна история. Взет е от същата кариера, откъдето е идвал мрамора за творбите на Микеланджело. Това е единствената кариера в света, където може да бъде извадено толкова голямо парче мрамор. Скулптурата на Анна Хроми тежи 200 тона и е толкова голяма, че повечето от работата по нея е свършена на място в кариерата. 


Паркът на обезглавените статуи 

Край път в Палмира, Тенеси може да бъде видяна зловеща колекция от статуи. Те не винаги са били такива и идеята им също е била друга. След смъртта на техния създател, Енох Танер Уикъм, статуите паднали в жертва не само на суровия климат, но и на вандализма. 

Статуите са били изработени с любов в продължение на 20 години от фермер, който след като се пенсионирал решил най-после да се отдаде на хобито си. Има птици и вол, няколко мъже на коне и групи хора, както и статуи на вожд Текумсех, Андрю Джаксън и дори бик, стоящ до американския пионер Дениъл Бун. 

След смъртта на Уикъм през 1970г, статуите западнали и заприличали на декор от филм на ужасите. Всичките изгубили главите си, а повечето имат и липсващи крайници. Целите са в дупки от куршуми, събаряни и прегазвани са от камиони. 

Направени са опити да бъдат спасени някои от скулптурите и няколко от тях са преместени зад телена ограда. 


Неб Сану, движещата се статуя 

В Манчестърския музей е изложена древна египетска статуя на Неб Сану, която на пръв поглед изглежда напълно обикновена. Малка е – висока едва 25 см. Изведнъж обаче се случило нещо странно и статуята започнала да се движи в стъклената витрина. 

Известно време всъщност никой не бил забелязал движението на статуята. Служители на музея обаче видели, че тя променяла ъгъла си през деня, сякаш произволно. Това било достатъчно странно, за да монтират камера и да запишат движението й. 

Статуята е на около 4000 г и е била направена в чест на бог Озирис. В колекцията на музея е от около 80 години, през което време нищо странно не е било наблюдавано около нея. Движението й обаче поражда всякакви теории, включително, че в нея се е вселил духът на Озирис. 

Обяснението на феномена обаче се оказва доста по-обикновено и скучно. Физикът Брайън Кокс разкрива, че миниатюрни вибрации създават диференциално триене между стъклото и статуята, от което тя постепенно се завърта. 


Вацлав I Свети на кон 

Тази статуя е от същия скулптор, направил огромните безлики бебета. Вацлав I Свети е чешки владетел, въвел християнството в Чехия. Друга негова статуя (много по-величествена) се намира на Вацлавския площад в Прага, където той язди напълно нормален кон. 

Вацлав I Свети на Давид Черни не само е яхнал мъртъв кон, но конят всъщност е обърнат по гръб, с отпусната глава и изплезен език. Лицето на статуята много прилича на тогавашния президент Вацлав Клаус, което не е останало незабелязано. 


Будисткия Ад 

Будизмът е най-известен с идеите за прераждането. Да получиш още един шанс за живот след смъртта е доста привлекателна идея. По-малко привлекателна е идеята, че има период на изчакване, преди да получите новото си тяло. Когато човек умре, неговите дела биват претеглени. Ако натежат лошите, душата ви отива направо в Ада, където трябва да платите за всички злини, преди да се преродите. 

По-злите души могат да прекарат хиляди години в този будистки Ад. И в случай, че се чудите как изглежда той, посетете Ванг Саен Сук. 


На входа на парка ви приветстват две прети. Те са доста стряскаща двойка, обикаляща Земята във вечна жажда и глад. Като при много други видове духове, има различни интерпретации за това какво е претата, освен дух, който плаща за своите грехове. Има прети, които ядат само повръщано по някаква причина, както и такива, чието наказание е гърлата им да са толкова тесни, че винаги имат чувството, че се задушават и не могат да се хранят и дишат. Някои прети са в постоянни мъки, горят или се носят по вятъра. 

Целият парк е пълен със статуи, които оставят малко на въображението и показват на посетителите какво ги очаква, ако се отклонят от пътя на доброто. 

Ивайло Иванов

